CELEX: 32020D1513
Language: fi
Date: 2020-10-15 00:00:00
Title: Komission täytäntöönpanopäätös (EU) 2020/1513, annettu 15 päivänä lokakuuta 2020, afrikkalaiseen sikaruttoon liittyvistä tietyistä suojatoimenpiteistä Saksassa (tiedoksiannettu numerolla C(2020) 7014) (Ainoastaan saksankielinen teksti on todistusvoimainen) (ETA:n kannalta merkityksellinen teksti)

19.10.2020   
               
               
                  FI
               
               
                  Euroopan unionin virallinen lehti
               
               
                  L 344/29
               
            
         KOMISSION TÄYTÄNTÖÖNPANOPÄÄTÖS (EU) 2020/1513,
         annettu 15 päivänä lokakuuta 2020,
         afrikkalaiseen sikaruttoon liittyvistä tietyistä suojatoimenpiteistä Saksassa
         
            
               (tiedoksiannettu numerolla C(2020) 7014)
            
         
         (Ainoastaan saksankielinen teksti on todistusvoimainen)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
         ottaa huomioon eläinlääkärintarkastuksista unionin sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2)ja erityisesti sen 10 artiklan 4 kohdan,
         sekä katsoo seuraavaa:
         
                     (1)
                  
                  
                     Afrikkalainen sikarutto on kotieläiminä pidettävien sikojen ja luonnonvaraisten sikojen kantoihin vaikuttava tarttuva virustauti, joka voi merkittävästi heikentää siankasvatuksen kannattavuutta ja aiheuttaa häiriötä unionin sisäisessä kaupassa ja viennissä kolmansiin maihin.
                  
               
                     (2)
                  
                  
                     Afrikkalaisen sikaruton puhjetessa luonnonvaraisissa sioissa on olemassa vaara, että taudinaiheuttaja leviää muihin luonnonvaraisiin sikapopulaatioihin ja sikatiloille.
                  
               
                     (3)
                  
                  
                     Neuvoston direktiivissä 2002/60/EY (3) säädetään unionissa toteutettavista vähimmäistoimenpiteistä afrikkalaisen sikaruton torjumiseksi. Direktiivin 2002/60/EY 15 artiklassa säädetään tietyistä toimenpiteistä, joita on toteutettava, kun on varmistunut vähintään yksi afrikkalaisen sikaruton tapaus luonnonvaraisissa sioissa.
                  
               
                     (4)
                  
                  
                     Saksa on ilmoittanut komissiolle afrikkalaisen sikaruton tämänhetkisestä tilanteesta alueellaan, ja kyseisen taudin tapauksen ilmaannuttua Brandenburgin osavaltiossa kyseisessä liittovaltiomuotoisessa jäsenvaltiossa se on toteuttanut direktiivin 2002/60/EY 15 artiklan mukaisesti erinäisiä toimenpiteitä ja muun muassa määritellyt tartunta-alueen, jolla sovelletaan mainitun direktiivin 15 artiklassa tarkoitettuja toimenpiteitä, estääkseen taudin leviämisen.
                  
               
                     (5)
                  
                  
                     Komission täytäntöönpanopäätös (EU) 2020/1270 (4) annettiin sen jälkeen, kun tartunta-alue oli määritetty Saksassa direktiivin 2002/60/EY 15 artiklan mukaisesti.
                  
               
                     (6)
                  
                  
                     Jotta vältetään tarpeettomat häiriöt unionin sisäisessä kaupassa ja se, että kolmannet maat asettavat kaupalle perusteettomia esteitä, on tarpeen yksilöidä unionin tasolla afrikkalaisen sikaruton tartunta-alue Saksassa yhteistyössä tämän kanssa.
                  
               
                     (7)
                  
                  
                     Tartunta-alue Saksassa olisi esitettävä tämän päätöksen liitteessä ja kyseisen aluejaon kesto olisi vahvistettava.
                  
               
                     (8)
                  
                  
                     Lisäksi täytäntöönpanopäätös (EU) 2020/1270 olisi kumottava ja korvattava tällä päätöksellä.
                  
               
                     (9)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Saksan on varmistettava, että sen määrittelemä tartunta-alue, jolla sovelletaan direktiivin 2002/60/EY 15 artiklassa säädettyjä toimenpiteitä, käsittää vähintään tämän päätöksen liitteessä luetellut alueet.
         
         
            2 artikla
            Kumotaan täytäntöönpanopäätös (EU) 2020/1270.
         
         
            3 artikla
            Tätä päätöstä sovelletaan 30 päivään marraskuuta 2020.
         
         
            4 artikla
            Tämä päätös on osoitettu Saksan liittotasavallalle.
         
         
            Tehty Brysselissä 15 päivänä lokakuuta 2020.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EYVL L 395, 30.12.1989, s. 13.
         
            (2)  EYVL L 224, 18.8.1990, s. 29.
         
            (3)  Neuvoston direktiivi 2002/60/EY, annettu 27 päivänä kesäkuuta 2002, erityissäännöksistä afrikkalaisen sikaruton torjumiseksi ja direktiivin 92/119/ETY muuttamisesta Teschenin taudin ja afrikkalaisen sikaruton osalta (EYVL L 192, 20.7.2002, s. 27).
         
            (4)  Komission täytäntöönpanopäätös (EU) 2020/1270, annettu 11 päivänä syyskuuta 2020, afrikkalaiseen sikaruttoon liittyvistä tietyistä väliaikaisista suojatoimenpiteistä Saksassa (EUVL L 297I, 11.9.2020, s. 1).
      
      
         
            LIITE
            
                        1 artiklassa tarkoitetut tartunta-alueeksi määritetyt alueet Saksassa
                     
                     
                        Päivämäärä, johon asti voimassa
                     
                  
                        
                           Landkreis Oder-Spree
                        
                        
                                    —
                                 
                                 
                                    Gemeinde Grunow-Dammendorf
                                 
                              
                                    —
                                 
                                 
                                    Gemeinde Mixdorf
                                 
                              
                                    —
                                 
                                 
                                    Gemeinde Siehdichum
                                 
                              
                                    —
                                 
                                 
                                    Gemeinde Schlaubetal
                                 
                              
                                    —
                                 
                                 
                                    Gemeinde Neuzelle
                                 
                              
                                    —
                                 
                                 
                                    Gemeinde Neißemünde
                                 
                              
                                    —
                                 
                                 
                                    Gemeinde Lawitz
                                 
                              
                                    —
                                 
                                 
                                    Gemeinde Eisenhüttenstadt
                                 
                              
                                    —
                                 
                                 
                                    Gemeinde Vogelsang
                                 
                              
                                    —
                                 
                                 
                                    Gemeinde Ziltendorf
                                 
                              
                                    —
                                 
                                 
                                    Gemeinde Wiesenau
                                 
                              
                                    —
                                 
                                 
                                    Gemeinde Friedland mit den Gemarkungen Günthersdorf, Lindow, Weichensdorf, Groß Muckrow, Klein Muckrow, Chossewitz, Groß Briesen, Reudnitz, Oelsen
                                 
                              
                     
                        30. marraskuuta 2020
                     
                  
                        
                           Landkreis Dahme-Spreewald
                        
                        
                                    —
                                 
                                 
                                    Gemeinde Jamlitz
                                 
                              
                                    —
                                 
                                 
                                    Gemeinde Lieberose – mit den Gemarkungen Goschen, Blasdorf, Lieberose, Trebitz
                                 
                              
                     
                        30. marraskuuta 2020
                     
                  
                        
                           Landkreis Spree-Neiße
                        
                        
                                    —
                                 
                                 
                                    Gemeinde Turnow-Preilack mit der Gemarkung Preilack
                                 
                              
                                    —
                                 
                                 
                                    Gemeinde Tauer
                                 
                              
                                    —
                                 
                                 
                                    Gemeinde Schenkendöbern
                                 
                              
                                    —
                                 
                                 
                                    Gemeinde Guben
                                 
                              
                                    —
                                 
                                 
                                    Gemeinde Jänschwalde mit den Gemarkungen Jänschwalde, Drewitz
                                 
                              
                                    —
                                 
                                 
                                    Gemeinde Peitz
                                 
                              
                     
                        30. marraskuuta 2020